58. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 729 της 6/6 Οκτ. 1976 (ΦΕΚ Α΄ 263) Περί αυξήσεως των οργανικών θέσεων διδακτικού προσωπικού Μέσης Εκπαιδεύσεως. Έχοντες υπ’ όψει: 1)Τας διατάξεις του άρθρ. 34, παρ. 3 του Νόμ. 309/73 «περί οργανώσεως και διοικήσεως της Γενικής Εκπαιδεύσεως». 2)Γνώμην του Κέντρου Εκπαιδευτικών Μελετών και Επιμορφώσεως, περιλαμβανομένην εις την υπ’ αριθ. 57/76 πράξιν αυτού. 3)Την υπ’ αριθ. 712/1976 γνωμοδότησιν του Συμβουλίου της Επικρατείας, προτάσει των Υπουργών Εθνικής Παιδείας και Θρησκευμάτων, Προεδρίας Κυβερνήσεως και Οικονομικών, αποφασίζομεν: 1.Αι κατά το άρθρ. 34 του Νόμ. 309/1976 οργανικαί θέσεις του διδακτικού προσωπικού Μέσης Εκπαιδεύσεως αυξάνονται κατά 500. 2.Αι θέσεις αύται κατανέμονται κατά κλάδους και επί βαθμώ Καθηγητού έως Πρωτοβαθμίου Καθηγητού και επί μισθολογικοίς κλιμακίοις 3 έως 6 ως ακολούθως: Κλάδος Α1 Θεολόγων 55. Κλάδος Α2 Φιλολόγων 273. Κλάδος Α3 Μαθηματικών 86. Κλάδος Α4 Φυσικών 86. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Διατάγματος. 